На основу члана 115. Статута Општине Владичин Хан („Службени гласник Града Врања“ број 4/19), члана 25., 26. и 27. Одлуке о јавној расправи („Службени гласник Града Врања“ број 9/19), Општинско веће општине Владичин Хан, на седници одржаној дана17.10.2022. године, одређује:

**ПРОГРАМ ЈАВНЕ РАСПРАВЕ О НАЦРТУ**

**ОДЛУКЕ О ИЗМЕНАМА И ДОПУНАМА ОДЛУКЕ О БУЏЕТУ ОПШТИНЕ ВЛАДИЧИН ХАН ЗА 2022. ГОДИНУ (Р Е Б А Л А Н С 2)**

1. Општинско веће Општине Владичин Хан у сарадњи са Одељењем за финансије и привреду Општинске управе Општине Владичин Хан спроводи јавну расправу о нацрту Одлуке о изменама и допунама одлуке о Буџету општине Владичин Хан за 2022. Годину (Ребаланс 2)
2. Нацрт Одлуке о изменама и допунама одлуке о Буџету општине Владичин Хан за 2022. Годину (Ребаланс 2) сачинило је Одељење за финансије и привреду Општинске управе Општине Владичин Хан.
3. Јавна расправа о нацрту Одлуке о изменама и допунама Одлуке о буџету општине Владичин Хан за 2022. Годину (Ребаланс 2) спроводи се у периоду од 18.10.2022 године до 04.11.2022. године.
4. Отворени састанак о предложеном нацрту Одлуке о изменама и допунама Одлуке о буџету Општине Владичин Хан за 2022. Годину (Ребаланс 2) ће се одржати дана **04.11.2022. године (петак) у 08,00 часова у великој сали Скупштине Општине Владичин Хан**.
5. Примедбе, предлози и сугестије достављају се Одељењу за финасије и привреду Општинске управе Општине Владичин Хан путем електронске поште на адресу info@vladicinhan.org.rs или у писаном облику преко писарнице Општинске управе Општине Владичин Хан почев од 18.10.2022. године најкасније до 04.11.2022. године до 07,30 часова или у писаном облику на самој јавној расправи.
6. У поступку јавне расправе нацрт Одлуке о изменама и допунама одлуке о Буџету општине Владичин Хан за 2022. Годину (Ребаланс 2)ће образлагати Бранка Милосављевић и Драган Стевановић службеници Општинске управе Општине Владичин Хан.
7. Нацрт Одлуке о изменама и допунама одлуке о Буџету општине Владичин Хан за 2022. Годину (Ребаланс 2)стављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.
8. По окончању јавне расправе Одељење за финансије и привреду Општинске управе Општине Владичин Хан објавиће Извештај о одржаној јавној расправи на сајту Општине Владичин Хан у року од 15 дана од дана окончања јавне расправе.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-98/1-1/22-III**

 **ПРЕДСЕДНИК,**

 **Горан Младеновић**